Kaasatud isik asutus		

 	31.07.2026 nr 5.2-1/380 - 1	

	

	
Lükati tee 1 kinnistu detailplaneeringu avalikustamine.		

Austatud kaasatud isik	

Tallinna Linnavalitsuse 02.06.2026 korraldusega nr 409 võeti vastu Lükati tee 1 kinnistu detailplaneering.	
Pirita Linnaosa Valitsus korraldab Lükati tee 1 kinnistu detailplaneeringu avaliku väljapaneku 12.08. - 10.09.2026 Pirita Linnaosa Valitsuses Kloostri tee 6 tuba 128, tööpäevadel tööaja jooksul. Detailplaneeringu materjalidega saab ka tutvuda Tallinna planeeringute registris: https://tpr.tallinn.ee   nr DP045900.
Detailplaneeringu koostamise eesmärk on moodustada Lükati tee 1 elamumaa sihtotstarbega kinnistust kaks elamumaa krunti.  Ühele krundile (suurus 5885 m2) määratakse ehitusõigus olemasoleva üksikelamu ja abihoonete järgi. Teisele elamumaa krundile (suurus 1781 m2) määratakse ehitusõigus ühe kuni 3-korruselise üksikelamu, mis on kavandatud nõlva sisse  ning abihoone ja lehtla ehitamiseks. Planeeringu alale jäävale üldkasutatava maa sihtotstarbega Lükati tee 5 kinnistu kaudu kavandatakse  juurdepääs uue hoone tarbeks Jõekalda tänavalt osaliselt olemas oleva pinnasetee kaudu. Olemasolevale hoonele juurdepääs Lükati teelt säilib.
Lükati tee 1 kinnistu detailplaneeringu ala piirneb lõunast Kose teega, idast  Lükati teega ning põhjast Jõekalda tänavaga. Kinnistu paikneb Pirita jõeoru lõunapoolsel kaldapealsel. Kinnistu põhjapoolset ala läbib ida-läänesuunaliselt kulgev Pirita jõeoru 10-meetrise kõrguste vahega nõlv. Uus kavandatav hoone on planeeritud nõlva sisse. Kinnistu jagamisel on lähtutud põhimõttest tagada arhitektuurimälestise Tannenrode villa ümbruses piisav vaba ruum ja haljastus, et säiliks villa ning seda ümbritseva õueala vaadeldavus neile omases keskkonnas. Kinnistust eraldatav osa paikneb kinnistu  kirdeosas, kus algab ligikaudu 9-meetrine topograafiline langus Pirita jõe suunas. Hoonestusala valikul on arvestatud olemasoleva väärtusliku kõrghaljastuse maksimaalse säilitamisega ning et hoone oma põhimahus ei oleks nähtav kaitsealuse Tannenrode villa suunalt. Villa poolt vaadeldes pole näha ühtegi korrust, ainult katuserajatised. Jõekalda tänavalt vaadates on  hoone avatud ning visuaalselt on eristatavad kõik kolm korrust (maksimaalne kõrgus 9 meetrit).
Pirita linnaosa üldplaneeringu kohaselt jääb planeeritav ala väikeelamute alale (EV) ning asub Pirita linnaosas Kose asumis. Lükati tee 1 kinnistu detailplaneering on Pirita linnaosa üldplaneeringut muutev, sest planeeringu alale ulatub Pirita jõe piiranguvöönd. Detailplaneeringu lahendus on kooskõlas Pirita linnaosa üldplaneeringuga ja looduskaitseseadusega ning veeseadusega.

	
Lugupidamisega	

	
	
(allkirjastatud digitaalselt)	
Kaido Saarniit	
linnaosa vanem

	

	

Tiina Paalberg
6457612 tiina.paalberg@tallinnlv.ee